ישנם כמה מצבים נראים לעין, שכל הורה יוכל לזהות: כשהשיניים העליונות נמצאות מאחורי השיניים התחתונות; במבט מהצד, כשרואים שהלסת התחתונה בולטת קדימה, ביחס ללסת העליונה או משוכה לאחור; כשבצד אחד של הפה, השיניים הטוחנות העליונות נמצאות פנימה ביחס לשיניים הטוחנות התחתונות, ובצד השני המצב הפוך; כשהילד סוגר את הפה באופן שהשיניים בלסת התחתונה והעליונה אמורות במצב תקין להיפגש, אך במקום זה, קיים מרווח בין השיניים העליונות לתחתונות ; כשאין מספיק מקום לבקיעת השיניים הקבועות; כשהשיניים העליונות בולטות בפער גדול מהשניים התחתונות; כשהשיניים הקבועות בוקעות, עוד לפני שנשרו השיניים הנשירות.